google/wiki40b huggingface dataset:
Folding@home

Folding@Home (F@H) yra nekomercinis paskirstyto skaičiavimo projektas, inicijuotas Stanfordo Universiteto, kuris tiria baltymų lankstymąsi, „neteisingą” lankstymąsi, baltymų agregaciją ir su tuo susijusias ligas.

Apie ką yra Folding@home?

Baltymai – tai gamtos statybiniai blokeliai, iš kurių sudaryti gyvi organizmai, ir taip pat „darbiniai arkliukai”, nanomašinėlės, padedančios atlikti įvairius darbus. Tačiau, prieš pradėdami savo funkcijas, jie praeina lankstymosi (angl. „folding”) procesą, kurio metu iš grandinėlės susiveja į kamuoliuką, t. y. įgyja tretinę struktūrą. Šiai dienai lankstymosi procesas tebėra mįslė, nors padaryta ir didžiulė pažanga. Tačiau yra puikiai žinoma, kas atsitinka, kai baltymai susilanksto neteisingai: atsiranda tam tikri vėžiniai susirgimai, Alzheimerio, Parkinsono ligos, kempinligė, prionų kitimas, ir kiti mirtini sveikatos sutrikimai.

Ką veikia Folding@home?

Panaudojant naujausias kompiuterines technologijas ir pasaulinį paskirstytąjį skaičiavimą, Folding@home specialistai bei mokslininkai modeliuoja lankstymosi procesus, siekdami geriau pažinti minėtų susirgimų mechanizmą, ir tikėdami šių pastangų dėka padėsią pagrindą naujai – lankstymosi medicinai.
Kadangi Folding@home yra paskirstyto skaičiavimo projektas, jame gali dalyvauti kiekvienas kompiuteris. Tačiau iš pasaulyje šiuo metu veikiančių 600 milijonų kompiuterių tiktai 10 milijonų savo laisvus resursus panaudoja prasmingai, tai yra dalyvauja tinkliniuose skaičiavimuose. Tai yra šimtus kartų galingesnė sistema net už pačius naujausius superkompiuterius. Apskaičiuota, kad visi superkompiuteriai kartu paėmus nepadarytų tiek, kiek padaro kompiuteriai namuose, mokyklose ir įstaigose laisvu nuo darbo metu.
Palenkės Bialos vaivadija

Istorija

Vaivadija buvo įkurta 1975 m. birželio 1 d. vykdant Lenkijos administracinių vienetų reformą, kai iš didelės Liublino vaivadijos buvo įkurtos 6 mažesnės: Liublino, Zamostės, Chelmo, Palenkės Bialos, Sedlcų ir Tarnobžego vaivadijos. 1996 m. kovo 29 d. pradėtas naudoti Palenkės Bialos vaivadijos herbas. 1999 m. sausio 1 d. didžioji dalis vaivadijos tapo naujai įkurtos Liublino vaivadijos dalimi, o dalis vakarinių žemių prijungtos prie Mazovijos vaivadijos.
Zenonas Norkus

Biografija

Mama Morta Norkienė (Zevelskytė) (1929-1987), fizikos ir matematikos mokytoja. Paskutinė darbovietė – Pakražančio vidurinė mokykla (Kelmės rajonas), kurią 1976 m. baigė ir sūnus Zenonas Norkus.
Tėvas Bronius Norkus (g. 1930 m.), „Naujos vagos“ kolūkio traktorininkas. Sesuo Birutė gimė ir mirė 1964 m.
1965-1976 m. lankė Pakražančio vidurinę mokyklą. 1976-1981 m. studijavo filosofiją Leningrado universiteto Filosofijos fakultete, 1981-1984 m. aspirantas. 1984 m. gruodžio mėn. apgynė filosofijos mokslų kandidato disertaciją „Edmundo Huserlio logikos filosofija" (nostrifikuota 1993 m.).
2002 m. birželio 15 d. socialinių tyrimų institute apgynė habilitacinę disertaciją „Maxas Weberis ir racionalus pasirinkimas".
Stažavosi užsienyje:  Bylefeldo universiteto Istorijos ir filosofijos fakultetas (1993 m. balandžio 1 d. iki 1993 m. birželio 30 d.), Baselio universiteto Filosofijos institutas Šveicarija (1994 m. spalis-1995 m. kovas), (Manheimo universiteto Socialinių mokslų fakulteto Sociologijos ir mokslo teorijos katedroje su Aleksanderio fon Humbolto fondo stipendija (1996 m. spalis – 1997 m. liepa), nuo 1998 m. spalio iki 1999 m. liepos 31 d. Berlyno mokslo kolegija, nuo 2003 m. liepos 14 d. iki 2003 m. rugojūčio 12 d. Kembridžo universiteto Darvino koledže (Didžioji Britanija), nuo 2003 m. rugsėjo 1 iki 2004 m. birželio 1 d. (su Fulbraito stipendija) Berkeley universiteto Slavistikos, Rytų Europos ir Eurazijos tyrimų institute (JAV), nuo 2009 m. sausio 12 d. iki 2009 m. balandžio 12 d. Berlyno Europos lyginamosios istorijos kolegija (Berlyno laisvasis universitetas).
Vedęs, žmona Jūratė Černevičiūtė (g.1958); dukra Milda Norkutė (g.1991)

Pedagoginė, mokslinė veikla

Nuo 1988 m. rugsėjo 1 d. iki 1989 m. rugpjūčio 31 d. VU Filosofijos katedros vyr. asistentas,
1989-2002 m. docentas. Nuo 1999–2001 m. dėstė Atviros visuomenės kolegijoje prie Atviros Lietuvos fondo.
Nuo 2002 m. rugsėjo iki 2003 m. VU FsF Filosofijos katedros, nuo 2003 m. rugsėjo iki 2004 m. rugsėjo Socialinės teorijos katedros profesorius, nuo 2004 m. VU Filosofijos fakulteto prodekanas, nuo 2004 m. rugsėjo – VU FsF Sociologijos katedros profesorius., nuo 2018 metų Vilniaus universiteto Sociologijos katedros vedėjas.
2018 m. Zenonui Norkui suteiktas Vilniaus Universiteto išskirtinio profesoriaus statusas.
Moksliniai interesai – Lyginamoji istorinė imperijų sociologija, Pokomunistinė socialinė transformacija, Racionalaus pasirinkimo teorija, Makso Vėberio socialinė teorija, Istorijos ir socialinių mokslų filosofija.
Daugiau nei 100 straipsnių lietuvių ir užsienio kalba, taip pat daugelio knygų autorius.
Moka lietuvių, rusų, anglų, vokiečių kalbas.
Kęstutis Baleišis

Biografija

1978 m. baigė Kauno politechnikos institutą. 1978–1980 m. projektavimo ir konstravimo biuro „Puntukas“ vyr. konstruktorius. 1980–1989 m. Agropramoninio komiteto inžinierius, vyr. inžinierius, 1991–1994 m. UAB „Lietuvos tiekimas“ komercijos, nuo 1995 m. fotopaslaugų UAB „Fudžija“ direktorius.
1988–1991 m. „Žalgirio“ alpinizmo sekcijos, 1989–1992 m. Vilniaus alpinistų klubo pirmininkas, 1993–1996 m. Lietuvos alpinizmo federacijos prezidentas.
Vinja del Maras

Istorija

Vinja del Maras vystėsi kaip Valparaiso dalis, tačiau 1878 m. inauguruotas kaip naujas miestas. 1873 m. įkurtas cukraus fabrikas ir 1917 m. karinio laivyno personalo gyvenvietė prisidėjo prie spartaus miesto augimo. XX a. pirmoje pusėje pradėjo steigtis viešbučiai, kazino, vasaros rezidencijos ir Vinja del Maras tapo turistiniu centru.

Sportas

Mieste 1962 m. vyko VII pasaulio futbolo čempionatas.
Hamiltonas (Bermuda)

Istorija

Miestas pradėjo kurtis 1790 m. Nuo 1815 m. tapo kolonijos sostine (perkelta iš Sent Džordžo). 1897 m. pastatyta katedra, o Hamltonui suteiktas miesto (city) statusas. Miestas pavadintas buvusio Bermudos gubernatoriaus Henry Hamilton garbei.
Atpažinimas

Atpažinimo eiga

Atpažinimo eigos dėsningumą nusako atpažinimo dėsnis, suformuluotas N. Langės. Pradžioje susidaro tik difuziškas objekto vaizdas, kurį paskui keičia tikslesnis ir detalesnis vaizdas. Kai atpažinimas grindžiamas apibendrintu visuomenės patirties užfiksuotų požymių išskyrimu, jis užtrunka daug trumpiau (sekundės dalis), negu pirminis suvokimas. Atpažinimo procese vykstanti daiktų, įvykių ir situacijų kategorizacija (panaši į sąvokų kategorizaciją) yra pagrįsta suvokimo ir atminties sąveika.
1943 m. Lietuvos šachmatų čempionatas

1943 m. Lietuvos šachmatų čempionatas – tai 12-asis Lietuvos šachmatų čempionatas
Tvibiai

Istorija

Kaimo teritorijoje buvusi senovės gyvenvietė. TSRS okupacijos metais kaimas priklausė Šiaulių apylinkės „Energijos“ kolūkiui.

Aplinkinės gyvenvietės

Bagdoniškė – 3,5 km
ŠIAULIAI – 21 km 
 Pagervinė – 5 km
Žylakiai – 1,8 km
Minaičiai – 3,5 km
Sidariai – 5 km
Tvibiukai – 1,2 km
Žostarčiai – 4,3 km
Gražvydai – 5 km
Skautas (Kanada)

Istorija

Leido „Rūtos“ leidykla. Redagavo redakcinė komisija, Pranas Enskaitis, atsakingasis redaktorius Vladas Šarūnas.
Garlaivis

Garlaivis – laivas, kurio pagrindinis variklis yra garo mašina.

Istorija

Nors garlaivių apraiškų fiksuojama ir anksčiau, bet pirmuoju garlaiviu laikomas 1783 m. Prancūzijoje sukonstruotas Pyroscaphe. Pirmieji garlaiviai turėjo mentinius laivaračius, kuriuos vėliau pakeitė sraigtiniai varytuvai. Ilgą laiką kol tobulėjo garlaivių konstrukcijos buvo naudotos ir burės. Nuo 1838 m. garlaiviai pradėjo plukdyti keleivius ir paštą per Atlanto vandenyną.
1912 m. balandžio 14 d. nuskendo žymiausias pasaulio garlaivis – Titanikas.

Garlaiviai Lietuvoje

Lietuvoje pirmieji garlaiviai pradėti statyti 1840 m. Klaipėdos uoste. Gamybos pradžioje jie buvo statomi nedideli, skirti vidaus vandenų ir uosto tarnybos darbams.
Tarptautinė Amerikos mokykla Vilniuje

Mokymo programa

Mokoma anglų kalba pagal Amerikos ugdymo programas. Lietuvių, kaip gimtoji kalba, dėstoma penkis kartus per savaitę pagal lietuviškų vadovėlių programą. Moksleiviai priimami į 1-12 klases, 2-5 metų vaikai – į darželio ir parengiamąją grupes. Mokyklos tikslas – sudaryti sąlygas į Lietuvą atvykusių diplomatų, verslininkų ir nuolat Lietuvoje gyvenančių šeimų vaikams mokytis anglų kalba pagal Lietuvoje ir užsienyje pripažįstamą formaliojo ugdymo programą.
TAMV – vienintelė mokykla Baltijos šalyse, turinti dvejopą tarptautinę akreditaciją: kviečia mokytis pagal amerikietišką bei tarptautinę formaliojo ugdymo programą. Akredituota Pasaulio Tarptautinio Bakalaureato (TB) mokykla, kurioje nuo 2013–2014 mokslo metų 11-12 klasių moksleiviai taip pat gali mokytis pagal IB Diplomo programą.
Lietuvos Respublikos švietimo ir mokslo ministerija ją pripažįsta kaip atitinkančią šalies švietimo strategiją ir standartus. Įstaiga traktuojama kaip užsienio mokykla Lietuvoje, todėl jos auklėtiniai į šalies aukštąsias mokyklas stoja kaip bet kuris kitas užsienietis.
Mokykla priklauso tarptautinių mokyklų Rytų ir Centrinėje Europoje asociacijai CEESA (Central and Eastern European Schools Association).

Istorija

TAMV – pirmoji tarptautinė mokykla, įkurta Vilniuje 1993 m.
2011 m. mokykla išleido pirmąją abiturientų laidą – ją baigė aštuoni jaunuoliai: 3 lietuviai, austras, amerikietis, JAV lietuvis, vengrė ir graikė. 2012 m. mokyklą lankė daugiau nei 190 vaikų. Daugiau nei pusė jų – lietuviai. Kiti vaikai iš 20 pasaulio šalių: Pietų Korėjos, JAV, Čekijos, Estijos, Indijos, Skandinavijos valstybių ir kt.
Mokyklą išlaiko tėvai, mokantys už savo vaikų mokslą. Be to, mokyklą remia JAV Tarptautinių mokyklų biuras (Office of Overseas Schools). Yra įsteigtas stipendijų fondas gabiems, gerai anglų kalbą įvaldžiusiems 3–12 klasių moksleiviams, kurių tėvai gali pagrįsti finansinį poreikį.
Boršodas-Abaujus-Zemplėnas

Geografija

Pietinę medės dalį sudaro Didžiosios Vengrijos lygumos pakraštys, o einant į šiaurę paviršius kyla į Karpatų priekalnes (Zemplėno, Biuko kalnus). Aukščiausia vieta – Ištalošo kalnas (959 m). Pagrindinės upės: Tisa, Šajas, Bodrogas, Hernadas. Yra Biuko nacionalinis parkas ir į UNESCO pasaulio paveldą įtrauktas Agteleko urvas.
LKAL 1997–1998 m. sezonas

LKAL 1997–1998 metų sezonas – 4-as lygos sezonas, kuriame dalyvavo 14 klubų. Čempionate nugalėjo Vilniaus „Vadas“.
Viskis

Viskis (iš senovės keltų Uisqe beatha, Uisque baugh – gyvybės vanduo, senovės angl. uishgi, šiuolaikine anglų kalba Whisky arba Whiskey) – alkoholinis gėrimas, gaminamas fermentuojant grūdų (dažniausiai miežių, kviečių, rugių, kukurūzų) salyklą, o gautą skystį distiliuojant ir brandinant statinėse (paprastai ąžuolo).
Pirmą kartą rašytiniuose šaltiniuose viskis paminėtas 1405 m. Airijoje, o 1496 m. – Škotijoje. Manoma, kad viskis buvo gaminamas bent kelis šimtus metų iki pirmojo paminėjimo, tačiau tiksli viskio kilmės vieta nėra žinoma.
Pasak legendos viskio distiliaciją Britų salose išrado Šventasis Patrikas V a. Šiuo metu manoma, kad distiliacija atrasta maždaug VIII – IX a. Artimuosiuose rytuose, į Britų salas žinias apie distiliaciją atgabeno vienuoliai.

Vartojimas

Tradiciškai labiausiai paplitę 2 viskio vartojimo būdai – viskis geriamas grynas su ledu (on the rocks) arba maišomas su sodos vandeniu.
Wu-Tang Clan

Pirmieji žingsniai ir „Enter the Wu-Tang“

Wu-Tang Clan įkūrė ir pirmieji grupės nariai buvo RZA, jo pusbroliai GZA ir Old Dirty Bastard. Jie iškart patraukė svarbių figūrų repo pasaulyje dėmesį, bet vis tiek jiems nepavyko sudaryti sutarties albumui įrašyti. Tuo metu RZA ir GZA įrašinėjo savo solinius darbus – tai buvo puiki praktika, bei patirtis Wu-Tang Clan ateičiai. Tuo metu prie GZA, RZA ir ODB (Old Dirty Bastard) prisijungė ir kiti nariai, artimi draugai iš gimtojo Staten Island rajono, su kuriais grupė ir pradėjo savo jau viešą debiutą ir įrašė debiutinį „Enter the wu-Tang“ albumą.
Po kurio laiko RZA, kuris jau turėjo pažinčių su įrašų ir leidybos studijomis, savo grupės narius įtikino, kad jei jis būtų atsakingas už Wu-Tang'ų reikalus leidybiniame fronte, grupė galėtų įrašyti savo albumą, ir dar taptų viena iš dominuojančių repo grupių JAV. Visiems grupės nariams sutikus, taip ir nutiko. Įrašius „Enter the Wu-Tang “, grupė susilaukė plataus pripažinimo ne tik valstijose, bet ir visame pasaulyje ir iki šių dienų repo muzikos pasaulyje daro didžiulę įtaką, be to yra įkvėpimas daugeliui kūrėjų.

Wu-Tang Clan dabartis

Wu-Tang Clan įrašė ir išleido keletą albumų kaip grupė, ir tikrai įspūdingą kiekį solinių albumų, kurie susilaukė daugybės ir teigiamų muzikos kritikų įvertinimų ir dar didesnio klausytojų pripažinimo ir populiarumo. Dabar Wu-Tang Clan nariai dažniau dirba savo įrašų studijose kurdami solinius darbus, daugiausiai dėmesio skirdami solinei karjerai, tačiau grupė toli gražu dar nėra iširusi, vyksta Wu-Tangų kaip grupės koncertai, įrašomi bendri kūriniai. Wu-Tang Clan’as padarė tikrai didžiulę įtaką repo muzikai ir yra vieni talentingiausių repo atlikėjų ir kaip grupė, ir kaip soliniai atlikėjai.
Dubašiai

Aplinkinės gyvenvietės

DARBĖNAI – 5 kmBarkeliaiVaineikiaiDaubėnai – 4 kmGargždupis – 2 kmUžparkasiai – 2 kmKašučiaiŠukė – 3 km
Kazys Jurgis Bėkšta

Biografija

1944 m. per karą pasitraukė į Vokietiją. 1946 m. įstojo į Lietuvių kunigų seminariją Aichštete. Studijavo filosofiją Aichšteto aukštojoje teologijos mokykloje. 1950 m. atvyko į Braziliją, kur dirbo Rio Negro prelatūroje. 1956 m. baigė Pijaus XI popiežiškąjį teologijos institutą ir įšventintas kunigu. 1957–1968 m. misionierius Amazonės valstijos indėnų gentyse (dirbo San Gabriel da Kašoeiros regione). 1968–1972 m. dirbo Amazonės vyskupų konferencijoje, rūpinosi indėnų sielovada. Išvertė Evangeliją į tukanų kalbą. 1972–1999 m. Manauso arkivyskupijos dvasinėje seminarijoje dėstė kultūros antropologiją ir lingvistiką. Rinko tukanų genties folklorą, parengė jų mitų ir legendų rinkinį (1976 m.). 1957 m. Įkūrė Manauso indėnų kultūros muziejų. Prisidėjo prie Erlan Souza ir Fernanda Bizarria dokumentinio filmo Remições do Rio Negro (2011 m.), kuriame pasakojama apie katalikų misijų Negro baseine kontroversišką veiklą, kūrimo.
Kazio Bėkštos paveldą į lietuvių kalbą ėmėsi versti kun. Antanas Saulaitis (paskelbė indėnų tukanų mitų vertimų).
Senovės Egipto istorija

Pavadinimai, vardai

Senovės Egipto istorijoje paprastai nevartojami egiptietiški vietovių pavadinimai. Vartojami šiuolaikiniai arabiški (Amarna, Bani Hasanas, Deir el Medina) ar senovės graikiški (Hierakonpolis, Heliopolis, Tėbai). Egiptietiškos kilmės pavadinimai vartojami modernizuoti: Memfis (o ne Men-Nefer), Saisas (o ne Sau).
Kai kurių faraonų vardų formos plačiau naudojamos graikiškos, o ne egiptietiškos (Cheopsas, o ne Chufu, Chefrenas, o ne Chafrė). Vardai Tutmozis I, II, III, IV ar Ramzis I, II, III ir t. t. yra istorikų konvencijos. Patys egiptiečiai faraonus vadino sosto vardu, pavyzdžiui, Tutanchamono vardas perskaitomas Tut-Ankh-Amun („Gyvas Amono atvaizdas“).

Priešistorė

Pradžią Egipto civilizacijai davė Nilo upė. Kiekvienų metų liepos – spalio mėnesiais Nilas patvindavo, o vandeniui nuslūgus likdavo derlingo dumblo sluoksnis. Nilo vaga amžiams bėgant liko nepakitusi, o jo slėnį supa iš visų pusių dykuma, todėl į jį retai įsiverždavo užpuolikai.
Archeologijos duomenys liudija, kad išsivysčiusi Egipto visuomenė egzistavo gerokai anksčiau už vieningos valstybės susidarymą. Tebesitęsiantys kasinėjimai Egipte pamažu keičia mokslininkų požiūrį į Egipto civilizacijos kilmę. XX a. pabaigoje archeologai aptiko įrodymų, kad pietvakariniame Egipto krašte, netoli sienos su Sudanu žmonės gyveno 8000 pr. m. e. Archeologijos mokslo duomenimis, dabartiniame Egipte žmonės Sacharos dykumos oazėse gyveno dar prieš 12 000 metų. Į Nilo slėnį pirmieji žmonės pradėjo keltis VI tūkstantmetyje pr. m. e. Pirmoji Nilo kultūra susiklostė prieš 7000 metų.
Egiptiečiai savo kraštą vadino Keme – „juoda žemė“ (Juodasis Egiptas), toks pavadinimas tikriausiai atsirado dėl to, kad potvynių metu ant krantų nusėdęs dumblas buvo tamsios spalvos. Taip pat buvo pavadinimas „Chet Ka Ptah“ – „Pta sielos rūmai“. Daug vėliau graikai šį vardą pervadino savaip – „Aigyptos“.
Lietuvių atsargos batalionas

Lietuvių atsargos batalionas – Rusijos kariuomenės karinis dalinys, 1917–1918 m. veikęs Smolenske. Vienas pirmųjų XX a. lietuvių karinių dalinių.

Istorija

Pradėtas formuoti 1917 m. pabaigoje – 1918 m. pradžioje Lietuvių karių sąjungos CK rūpesčiu Smolenske, atokiau nuo Rusijos-Vokietijos fronto, kur buvo didelė lietuvių karo pabėgėlių kolonija ir karinių reikmenų sandėliai. 1917 m. lapkričio mėn. Rusijos karo ministerija davė leidimą formuoti pėstininkų pulką, bet po 1917 m. Spalio perversmo leista kurti tik atsargos batalioną.
1917 m. gruodžio 5 d. Minsko karinės apygardos viršininko įsakymu į batalioną turėjo būti siunčiami visi apygardos kariai lietuviai. 1918 m. sausio mėn. batalionas, kurį sudarė keturios pėstininkų kuopos, ūkio ir ryšių padaliniai, turėję apie 600 karių, buvo visiškai sukomplektuotas. Veikė lietuvių kalbos kursai, kuriuose juose mokyta skaityti, rašyti, skaičiuoti, t. p. Lietuvos istorijos ir geografijos, vyko tautinis auklėjamasis darbas. 1918 m. sausio 31 d. paskelbus Rusijos kariuomenės demobilizaciją batalioną mėginta įtraukti į tarybinę kariuomenę. Bataliono vadovybei atsisakius, vasario 8 d. batalionui nutrauktas aprūpinimas maistu, amunicija ir kt. 1918 m. kovo 5 d. gautas Minsko karinės apygardos štabo įsakymas bataliono karius demobilizuoti, paskirta likvidavimo komisija. Dalis karių iki balandžio 8 d. išvyko į Lietuvą, dauguma jų stojo Lietuvos kariuomenės savanoriais, kiti – perėjo į Tarybų Rusijos kariuomenę. Bataliono vadas – Jurgis Kubilius.
Meno salos ministrų taryba

Meno salos ministrų taryba (angl. Council of Ministers of the Isle of Man; men. Coonseil ny Shirveishee) – pagrindinis Meno salos vyriausybės vykdomosios valdžios organas. Jo funkcijos labai panašios į Jungtinės Karalystės ministrų kabineto funkcijas.
1990 m. Meno salos ministrų taryba pakeitė panašias funkcijas vykdžiusią Vykdomąją tarybą (Executive Council).
Transilvanija

Geografija

Egzistuoja du Transilvanijos apibrėžimai. Transilvanija siaurąja prasme (arba Tikroji Transilvanija) užima dabartinę centrinės Rumunijos kalnuotąją dalį. Transilvanija plačiąja prasme taip pat apima Maramurešo (Maramureș), Banato ir Krišanos (Crișana) regionus ir sutampa su Transilvanijos kunigaikštystės teritorijomis. Transilvanija plačiąja prasme šiaurėje ribojasi su Ukraina, vakaruose su Vengrija, pietvakariuose su Serbija, pietuose su Valakija, rytuose su Moldova.
Regionas išsidėstęs plokščiakalnyje, supamame Karpatų (Carpați) kalnų, reljefas žemėja link Panonijos lygumos.
Iš Transilvanijos plokščiakalnio (300–500 m aukštis) išteka Murešo, Somešo, Krišo, Olto (Olt) upės ir kiti Dunojaus intakai. Transilvanijos sostinė – Klužas (Cluj-Napoca). Kiti svarbūs miestai – Timišoara (Timișoara), Brašovas (Brașov), Oradia (Oradea), Sibiu ir Tirgu Murešas (Târgu Mureș).

Gyventojai

Pagal 2002 m. gyventojų surašymą regione gyveno 7 221 733 gyventojų, daugiausia rumunų. Taip pat didelė vengrų mažuma (1 415 718 gyventojų). Be to, dar gyvena čigonai ir vokiečiai.

Etimologija

1075 m. sudarytas lotyniškas dokumentas šalį įvardina kaip „Ultra siluam“ („už miško“), vėliau šis pavadinimas pakito į „Transilvania“ (kas turi tą pačią prasmę). Vokiškai regionas vadinamas Siebenbürgen, t. y. „septynios pilys (miestai)“, pagal septynis saksų kolonistų įkurtus miestus regione.
Britų Amerika

Raida

Pirmoji Anglijos įkurta kolonija Naujajame žemyne buvo Virdžinija, įkurta 1607 m. prie Česapiko įlankos su centru Džeimstaune. Vėliau kolonistai įkūrė Karoliną (1629 m.), Merilendą (1632 m.), galiausiai Džordžiją (1733 m.). Visos šios kolonijos žinomos kaip Pietinės kolonijos.
Panašiu metu britai pradėjo kolonizaciją ir Karibų jūros regione: 1612 m. jie įsitvirtino Bermuduose, o nuo 1624 m. iki XVII a. vidurio su Nyderlandais ir Prancūzija pasidalino Mažąsias Antilų salas (Britai gavo dalį Sent Kitso ir Nevio, Angiliją, Montseratą, Antigvą ir Barbudą, Barbadosą). 1648 m. jie užvaldė Bahamus.
1620 m. prasidėjo kolonizacija ir šiaurėje, prie Masačiusetso įlankos, kur įkurta Plimuto kolonija. Vėliau šioje vietoje kolonijų skaičius išaugo iki 5, bet kai kurios jų 1692 m. susivienijo į vieną Masačiusetso įlankos provinciją. Visas šis regionas žinomas kaip Naujoji Anglija. Čia didelę įtaką turėjo protestantai, ir ypač puritonai, bėgę iš savo tėvynės Anglijoje.
Teritorijos tarp Naujosios Anglijos ir pietinių kolonijų iš pradžių buvo kontroliuojamos Nyderlandų. 1660 m. britai nugalėjo olandus, ir perėmė kontrolę jų kolonijose (Naujuosiuose Nyderlanduose) žemyne. Šis regionas vėliau tapo žinomas kaip Viduriniosios kolonijos.
1670 m. britai pradėjo kolonizuoti ir tolimąją šiaurę, teritorijas aplink Hadsono įlanką. Jos tapo žinomos kaip Ruperto žemė ir tiekė brangiakailių žvėrelių kailius.
Pagrindinė britų konkurentė kolonizuojant Šiaurės Ameriką XVIII a. buvo Prancūzija, kuri įgijo dideles teritorijas žemyno vidinėse dalyse, taip pat šiaurinėse salose. 1717 m. kelios iš šių prancūzų kolonijų perėjo britams. 1763 m. sėkmingai pabaigę Septynerių metų karą, britai įgijo didžiules teritorijas, kurias iki tol valdė Prancūzija – vadinamąją Naująją Prancūziją. Tais metais iš Ispanijos jie gavo ir Floridą. Tai išplėtė jų valdas žemyne beveik dvigubai.
1775 m. Britų Amerikoje prasidėjo Amerikos nepriklausomybės karas, kurio metu iš 20 kolonijų prieš britus susivienijo 13 (vadinamosios Trylika kolonijų). Po ilgo karo 1783 m. šioms kolonijoms pavyko pasiekti nepriklausomybės kaip Jungtinės Amerikos Valstijos. Tais pačiais metais britai buvo priversti atiduoti savo kontroliuojamą Floridą Naujosios Ispanijos vicekaralystei. Kolonijų likučiai Amerikos žemyne buvo perorganizuoti į dvi kolonijines valdas – Britų Šiaurės Ameriką ir Britų Vakarų Indijas.
Jump Up!

Turinys

Į šį albumą buvo įtraukta daina „Empty Garden (Hey Hey Johnny)“, skirta atminti Eltono draugą Džoną Lenoną, kuris buvo nužudytas 1980 m. Tai vienas iš pirmųjų albumų, kurių dainas Eltonas atlieka kur kas žemesniu balsu, pavyzdžiui „Blue Eyes“ ar „Ball and Chain“. Dainai „Legal Boys“ tekstus kūrė pats Eltonas ir Tim Rice (pastarasis vėliau rašė tekstus ir kuriant „The Lion King“ bei „The Road to El Dorado“ filmų garso takelius). Tai paskutinis albumas, kuriame James Newton-Howard grojo klavišiniais.
2010 m. Bernie Taupin'as, kalbėdamas apie šį albumą Sirius radijo specialioje laidoje, pasakė, kad tai vienas iš prasčiausių jų albumų. Tačiau nepaisant to, koks prastas jam pasirodė albumas, jis patikino, kad dėl „Empty Garden (Hey Hey Johnny)“ jį verta turėti. 1982 m. lapkritį albumas tapo auksiniu. Po 1982 m. tik „Empty Garden“ ir „Blue Eyes“ buvo atliekamos koncertuose.
Paralimpiniai simboliai

Paralimpiniai simboliai yra vėliavos, emblemos ir simboliai, kuriuos Tarptautinis paralimpinis komitetas naudoja paralimpiniame judėjime ir rengiant paralimpines žaidynes.
Nuo 2004 m. paralimpinių žaidynių Atėnuose paralimpinis šūkis yra „judėjimo dvasia“ (angl. Spirit in Motion).
Paralimpinių žaidynių simbolis nuo 2003 m. yra trys raudonos, mėlynos ir žalios spalvos „agito“ simboliai. Žodis „agito“ lotynų kalba reiškia „aš judu“. Šios trys spalvos yra pačios populiariausios visų pasaulio šalių vėliavose. Šis simbolis baltame fone yra ir paralimpinėje vėliavoje.
Bilibino rajonas

Geografija

Didelę dalį teritorijos užima Aniujo kalnynas. Teka Omolonas, Didysis ir Mažasis Aniujai, telkšo Ilirnėjaus, Tytylio ežerai.

Istorija

1930 m. įkurtas Rytų Tundros rajonas, 1961 m. jis pervadintas Bilibino rajonu. Pradžioje rajono centras buvo Osrtovnojuje, vėliau Aniujske, galiausiai – Bilibine.
Skubioji medicina

Istorija

Skubiosios medicinos rezidentūra Lietuvoje atsirado 2013 m. Vilniaus universitete bei Lietuvos sveikatos mokslų universitete.
Kvebekiečiai

Kvebekiečiai (pranc. Québécois vyr.g. pranc. Québécoise mot.g. angl. Quebecer arba Quebecker) – vadinami Kanados Kvebeko provincijos gyventojai. 82 % kvebekiečių yra prancūzakalbiai, 7,9 % anglakalbiai ir 10,1 % kalba kitomis kalbomis. Didžioji dalis prancūzakalbių kalba Kvebeko prancūzų kalbos dialektu, o anglakalbiai Kanados anglų kalbos dialektu. Kitos Kvebeke naudojamos kalbos yra jidiš, ispanų, arabų, italų ir kinų kalbos.